સમય મળે આપ પણ મુલાકાત લેજો. લોકાર્પણ કાર્યક્રમમાં માત્ર બાપુના આશીર્વચન છે. ઓપન ફોર ઓલ છે. આ મેસેજ શક્ય ત્યાં તમામ માધ્યમમાં ફેલાવજો જેથી આપણી જવાબદારી માટે જાગૃતિ વધે અને સારું કામ કરનારની કદર કરતા શીખીએ. મીડિયાના મિત્રોને મારા કાર્યક્રમ માટે કદી કહેતો નથી, કોઈને ટેગ પણ કરતો નથી. પણ સત્કર્મ માટે પણ જાહેર અનુરોધ કે ચૂંટણીના સમાચારો વચ્ચે ખરા અર્થમાં ગુજરાત ને ભારત માટે કોઈ રાજકીય સત્તા કે અંગત પ્રસિદ્ધિની પણ ખેવના વિના આ સમાચાર તાપમાં ઊભીને ‘બહુજન હિતાય’ તપની પ્રવૃત્તિ કરનાર નાગરિકને પોંખવા લોકો સુધી પહોંચાડજો. પાટીદારની કૂખનું આ ખરું સામર્થ્ય છે. માત્ર દાન નથી આપ્યું પણ ઘરના સ્વજનો કે પ્રસંગો પડતા મૂકી, કોઈ વળતરની અપેક્ષા વિના અતુલ્ય હાર્ડ વર્ક ને કમિટમેન્ટથી ગ્રામવિકાસ પર ધ્યાન આપ્યું છે ખડે પગે ! આ છે પેશન. આ છે મનોબળ. સઁકલ્પ ને કોઠાસૂઝનું સમર્પણ.